Diari Oficial de la Generalitat Valenciana


Sumari del DOGV 5104, del 30-09-2005 (2005/10895)

Informació pública del programa d'actuació integrada per al desenvolupament de la unitat d'execució delimitada pel PRI Castellar.Benicàssim.
--------------------------------------------------------------------------------------------------------------------------------------------

### Dades del document

Número de DOGV
:   5104

Data del DOGV
:   30-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10629


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució delimitada pel PRI Castellar'Benicàssim. [2005/X10774]
  
El Ple de l'Ajuntament en la sessió ordinària del 29 de juliol de 2005, va adoptar l'acord següent:
  
Vistes les actuacions hagudes en l'expedient, així com l'informe previ emés per la Secció de Programes d'Actuació Integrada del Servici de Planejament, i amb el dictamen de la Comissió Informativa d'Habitatge, Grans Projectes i Urbanisme, s'acorda:
  
Primer. Prorrogar el període d'informació pública pel termini de vint dies hàbils, per mitjà d'anuncis en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la LRAU, les Alternatives Tècniques de Programa d'Actuació Integrada presentades per Proara Desenvolupament, SL, Excavacions Escote, SLU, i per Cresolamb, SL, per al desenvolupament de la Unitat d'Execució Castellar'Benicàssim.
  
Segon. En tal termini, comptat a partir de la publicació de l'anunci d'exposició pública en el DOGV, només el titular cadastral de la parcel·la amb referència cadastral núm. 70911/49, podrà presentar en el Servici Municipal de Planejament (av. d'Aragó, 35), tant al·legacions com Alternatives Tècniques que pretenguen competir amb les exposades al públic.
  
En els cinc dies següents al venciment del termini d'informació pública, només el titular de la parcel·la anteriorment referenciada podrà presentar en l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualsevol de les Alternatives Tècniques presentades; celebrant-se l'acte d'obertura de les que s'hi presenten el següent dia hàbil a la terminació d'este termini, llevat que siga dissabte, i en este cas es traslladarà al següent dia hàbil.
  
En el supòsit que el titular de la parcel·la cadastral anteriorment citada presentara Alternativa Tècnica en competència, qualsevol persona podrà presentar proposicions juridicoeconòmica en plica tancada a la dita Alternativa, en el termini de cinc dies anteriorment citat.
  
Tercer. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; així mateix durant tot el procediment podran ser objecte de pública consulta en el Servici de Planejament, les al·legacions i Alternatives Tècniques que s'hi vagen presentant.
  
La publicació de la present resolució, servix d'anunci als afectats desconeguts o aquells la direcció dels quals no constara o constara erròniament en la base de dades cadastrals, de conformitat amb el que establix l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.